# Balears Innovació Telemàtica

Balears Innovació Telemàtica, SA (BITEL) era una empresa pública depenent de la Conselleria d'Innovació del Govern de les Illes Balears creada l'any 1994 (Decret 64/1994, de 26 de maig). L'objecte del qual és la realització d'activitats de provisió de serveis i d'enginyeria de sistemes en el camp de les tecnologies de la informació i de les telecomunicacions i extingida el 7 de setembre de 2012.

## Història

* El 2 de juny de 1994, amb la participació del Govern Balear (51%) i Telefónica S.T. Sistemas, SA. (49%), segons l'article 3 del decret 64/94 de 26 de maig de 1994.
* 25 de maig de 1995, entra com a nou soci Caixa d'Estalvis i Mont de Pietat de les Balears (10%), juntament amb el Govern Balear (46%) i Telefónica S.T. Sistemas, SA. (44%).
* 31 de desembre de 1998, incrementa el capital social amb la mateixa estructura i canvia la seu social del Passeig Marítim a les instal·lacions de Reverend Francesc Sitjar de Palma.
* 1 de gener de 1999, BITEL cedeix a GSE, la plataforma tecnològica del Centre d'Emergències 112.
* 24 d'octubre de 2001, el Govern de les Illes Balears amplia la seva participació amb la incorporació a l'accionariat de l'empresa pública Serveis Ferroviaris de Mallorca (5%). La resta de socis queden amb la següent participació, Govern de les Illes Balears (46%), Telefónica (39%) i Caixa de Balears (10%).
La suma de les participacions del Govern de les Illes Balears (46%) i SFM (5%), evidencien la conversió en empresa de majoria pública amb el 51% de l'accionariat, que va ser reconeguda per acord del Consell de Govern d'1 de febrer de 2002.
* 14 de gener de 2003, canvi del domicili social al carrer Soló, 39 de Ciutat.
* 21 de maig de 2003, reducció de capital social amb la mateixa estructura accionarial
* 18 de juliol de 2003, BITEL s'adscriu com entitat pública a la Conselleria d'Economia, Hisenda i Innovació, segon el punt 2 de l'article únic del decret 126/2003.
* 21 de juliol de 2005, Telefónica Soluciones Sectoriales, SA i la Caixa de Balears, cedeixen les seves accions a l'empresa pública BITEL, en compliment del Reial decret de Llei 5/2005, d'11 de març, de la millora de la Contractació Pública que fa necessari que BITEL com empresa instrumental del Govern de les Illes Balears i perquè pugui continuar amb la qualificació de mitjà propi de l'Administració ha de passar a ser d'accionariat totalment públic.
* 18 d'octubre de 2006, es confirma la totalitat del capital públic amb la següent composició, Govern de les Illes Balears (90%) i SFM (10%).
* 7 de setembre de 2012: s'autoritza la creació de la Fundació Balear d'Innovació i Tecnologia, a fi d'integrar les societats anònimes Parcbit Desenvolupament SA, i BITEL, Balears Innovació Telemàtica, SA, com també la Fundació Illes Balears per a la Innovació Tecnològica.

## Directors/gerents

* Antoni Villalonga Riudavets?
* Damià Vidal Rodríguez (13 de setembre de 2003 - 30 de juliol de 2007)
* Antònia Febrer Rosselló (2007-2010?)
* Miguel Bernat Bosch (2010-2012?)

## Referències

* ↑ «Fundación IBIT, Parc Bit y Bitel se fusionan en uno solo organismo» (en castellà). Diario de Mallorca. Arxivat de l'original el 13 de setembre 2019. [Consulta: 13 setembre 2019].
* ↑ «Villalonga: de senador a director de Bitel» (en castellà). Arxivat de l'original el 13 de setembre 2019. [Consulta: 13 setembre 2019].

## Enllaços externs

* «Plana Web Oficial de Bitel». Arxivat de l'original el 18 de març 2013. [Consulta: 13 setembre 2019].
* «Balears Innovació Telemàtica, SA (Bitel, S.A.)». Arxivat de l'original el 8 de febrer 2007. [Consulta: 13 setembre 2019].
* «Organigrama BITel». Arxivat de l'original el 22 d’agost 2013. [Consulta: 13 setembre 2019].
* BOCAIB Núm. 42 01-04-2000 nova composició de l'empresa BITEL SA PDF
* BOIB Num. 79 05-06-2008 Decret 64/2008, de 30 de maig, de modificació dels Estatuts de BITEL PDF